દેશમાં મંગળવારે થયેલ પત્રકાર ગૌરી લંકેશની હત્યાનો બનાવ હજી શાંત નથી થયો ત્યા બિહારમાં ફરી એક પત્રકારને ગોળી મારવામાં આવી છે. આ ઘટના બિહારના અરવલ જિલ્લામાં બની છે. જેમાં ગુનેગારોએ એક દૈનિક સમાચારના પત્રકારને ગોળી મારી હત્યા કરવાનો પ્રયાસ કર્યો હતો. ગોળી લાગવાને કારણે પત્રકાર ગંભીર રીતે ઘાયલ થતા તેમને નજીકના હોસ્પિટલમાં દાખલ કરવામાં આવ્યા હતા. જેમાં પોલીસે એક આરોપીની ધરપકડ કરી હતી.